
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 13. augusta noteikumos Nr. 543 "Metodiskās vadības institūcijas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Veselības ministrija ir izstrādājusi grozījumus Ministru kabineta 2024. gada 13. augusta noteikumos Nr. 543 "Metodiskās vadības institūcijas noteikumi" (turpmāk – Projekts), lai precizētu kārtību, kādā nosakāma metodiskās vadības institūcija gadījumos, kad uz šī statusa iegūšanu piesakās vairākas vienlīdz kompetentas iestādes. Tāpat ar grozījumiem paredzēts noteikt, ka metodiskās vadības institūcija pēc pieprasījuma izvērtē un sniedz atzinumu par ārstniecības iestāžu sniegto veselības aprūpes pakalpojumu un veselības aprūpes profesionālo kvalitāti.
1.2. Mērķis
Mērķa apraksts
Projekta mērķis ir noteikt kārtību metodiskās vadības institūcijas izvēlei gadījumos, kad uz šo statusu piesakās vairākas vienlīdz kompetentas iestādes, kā arī paredzēt metodiskās vadības institūcijas pienākumu pēc pieprasījuma sniegt atzinumu par ārstniecības iestādēs sniegto veselības aprūpes pakalpojumu un profesionālās darbības kvalitāti, lai veicinātu vienotu pieeju kvalitātes izvērtēšanā veselības aprūpē.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta noteikumi Nr. 543 “Metodiskās vadības institūcijas noteikumi” (turpmāk - Noteikumi) izstrādāti, lai noteiktu metodiskās vadības institūcijas statusa piešķiršanas kritērijus un kārtību, institūcijas tiesības un veicamos uzdevumus noteiktajā veselības aprūpes jomā, kā arī publisku līdzekļu ieguldīšanu metodiskās vadības institūcijā un nodrošinātu tās darbību.
Problēmas un risinājumi
Problēmas apraksts
Pastāvošais regulējums nenosaka kārtību rīcībai gadījumos, kad uz metodiskās vadības institūcijas statusu piesakās vairākas iestādes, kuras atbilst noteiktajiem kritērijiem vienādā mērā un kuru kompetences, resursu nodrošinājuma un pieredzes līmenis ir līdzvērtīgs. Līdz ar to nav tiesiska pamata objektīvai izvēles izdarīšanai starp šādām iestādēm. Esošā regulējuma ietvaros šāda situācija rada neskaidrības un ierobežo Veselības ministrijas iespējas nodrošināt pārskatāmu, tiesiski pamatotu un vienlīdzīgu pieeju metodiskās vadības institūciju noteikšanas procesā.

Tāpat pašreizējais normatīvais regulējums nenodrošina skaidru tiesisko pamatu metodiskās vadības institūcijas iesaistei individuālu ārstniecības gadījumu izvērtēšanā pēc uzraudzības un kontroles institūciju pieprasījuma. Tā rezultātā nav pilnībā izmantots šādu institūciju profesionālais un akadēmiskais potenciāls neatkarīgas, kvalitatīvas un uz pierādījumiem balstītas analīzes veikšanā, kas būtu būtiska ārstniecības kvalitātes uzlabošanai un iedzīvotāju uzticēšanās stiprināšanai veselības aprūpes sistēmai.
Risinājuma apraksts
Lai nodrošinātu vienotu un caurspīdīgu lēmumu pieņemšanas kārtību gadījumos, kad uz metodiskās vadības institūcijas statusu piesakās vairākas iestādes, kas atbilst noteiktajām prasībām, noteikumos paredzēts, ka ministrija izvērtē pretendentus, izmantojot punktu sistēmu. Metodiskās vadības institūcijas statuss tiek piešķirts tam pretendentam, kurš saņēmis vislielāko punktu skaitu (4.1. punkts).
Ja vairāki pretendenti saņem vienādu punktu skaitu un tās ir ārstniecības iestādes, ministrija ir tiesīga piedāvāt metodiskās vadības institūcijas statusa piešķiršanai pieteikties augstākās izglītības iestādei, kura īsteno rezidentu apmācību medicīnā (4.2. punkts). Ja pieteikušās vairākas augstākās izglītības iestādes, to izvērtēšana notiek, piemērojot to pašu punktu sistēmu (4.3. punkts). Šāda procedūra nodrošina objektīvu, pārskatāmu un tiesiski pamatotu izvēles mehānismu, novēršot subjektivitāti un sniedzot priekšrocības institūcijām ar augstu akadēmisko kapacitāti tikai tad, ja tas ir nepieciešams.

Lai nodrošinātu efektīvu un profesionālu ārstniecības procesa kvalitātes izvērtēšanu individuālos gadījumos, noteikumos papildus iekļauta norma (7.15. punkts), kas paredz metodiskās vadības institūcijai pienākumu pēc pieprasījuma izvērtēt un sniegt atzinumu par pacientam sniegto veselības aprūpes pakalpojumu atbilstību un veselības aprūpes profesionāļu darbības kvalitāti. Šis regulējums stiprina metodiskās vadības institūciju lomu kā neatkarīga ekspertīzes avota un sniedz nepieciešamos instrumentus uzraudzības institūcijām, piemēram, Veselības inspekcijai vai Ārstniecības riska fondam, pieņemt kvalitatīvi pamatotus lēmumus.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Ārstniecības iestādes un augstākās izglītības iestādes, kuras pretendē uz metodiskās vadības institūcijas statusu, un kuru izvērtēšana notiks, izmantojot punktu sistēmu. Papildus, ārstniecības iestādes, kurās metodiskās vadības institūcija pēc pieprasījuma izvērtēs pakalpojumu un profesionālās darbības kvalitāti.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekts tiks virzīts publiskai apspriešanai vienlaikus ar tā saskaņošanu ar pārējām iesaistītajām institūcijām.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Veselības inspekcija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Veselības inspekcijai būs tiesības prasīt metodiskās vadības institūcijai pēc pieprasījuma izvērtēt un sniegt atzinumu par pacientam sniegto veselības aprūpes pakalpojumu atbilstību un veselības aprūpes profesionāļu darbības kvalitāti.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Projektam ir pozitīva ietekme uz publisko pakalpojumu attīstību, jo tie sekmē kvalitatīvāku un objektīvāku veselības aprūpes pakalpojumu izvērtēšanu, kā arī veicina metodiskās vadības institūciju iesaisti konkrētu gadījumu analīzē, tādējādi uzlabojot pakalpojumu kvalitātes pārvaldību. Tas tiek īstenots, ieviešot noteikumu 7.15. punktu par pienākumu sniegt atzinumus pēc pieprasījuma.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Projektam ir netieša pozitīva ietekme uz Nacionālā attīstības plāna rādītājiem, kas saistīti ar veselības aprūpes pakalpojumu kvalitātes uzlabošanu un sabiedrības uzticēšanos veselības aprūpes sistēmai.
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Projektam ir netieša pozitīva ietekme uz iedzīvotāju sociālo situāciju, veicinot piekļuvi kvalitatīvai un drošai veselības aprūpei un stiprinot pacientu tiesību aizsardzību.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Grozījumi veicinās ārstniecības pakalpojumu kvalitātes uzlabošanu, nodrošinot precīzāk definētu kārtību metodiskās vadības institūciju noteikšanai, kā arī paplašinot to iesaisti ārstniecības kvalitātes izvērtēšanā individuālu gadījumu līmenī. Šāds regulējums sekmēs vienotu, profesionālu un pierādījumos balstītu pieeju veselības aprūpes pakalpojumu analīzē un izvērtēšanā, kas savukārt veicina pacientu drošību, uzticēšanos veselības aprūpes sistēmai un kopējo aprūpes kvalitāti ilgtermiņā.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Projektam ir netieša pozitīva ietekme, jo tie veicina pārskatāmību, atbildību un objektīvu izvērtēšanu veselības aprūpē, tādējādi stiprinot tiesiskumu un sabiedrības uzticēšanos publiskajai pārvaldei.
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

